கியோனி வனவிலங்கு சரணாலயம்

கியோனி வனவிலங்கு சரணாலயம் (Kheoni Wildlife Sanctuary) என்பது ஒரு வனவிலங்கு சரணாலயம் ஆகும். இது மத்தியப் பிரதேசத்தின் தேவாஸ் மாவட்டத்தின் கன்னோட் தாலுகா மற்றும்  செஹோர் மாவட்டத்தின் சில பகுதிகளில் அமைந்துள்ளது. இந்த வனவிலங்கு சரணாலயம் 132 சதுர கிலோமீட்டர் பரப்பளவில் பரவியுள்ளது. இது தாழ்வாரங்கள் மூலம் ரதபாணி புலிகள் காப்பகத்துடன் இணைக்கப்பட்டுள்ளது. இங்கு காணப்படும் உலர் இலையுதிர் காடுகளில் தேக்கு, தேண்டு மற்றும் மூங்கில் ஆகிய மரங்கள் காணப்படுகின்றன.

இங்கு புலிகள் உள்ளன, அவை ராதாபானியிலிருந்து இடம்பெயர்ந்து கியோனியை காலனித்துவப்படுத்தியுள்ளன. சிறுத்தைகள் கணிசமான எண்ணிக்கையில் உள்ளன. பொதுவாகக் காணப்படும் பிற ஊன் உண்ணி விலங்குகள் காட்டுப் பூனைகள், குள்ளநரிகள் மற்றும் கோடுகள் கொண்ட கழுதைப்புலி ஆகும். இங்கு நில்காய், பிளாக்பக், சிங்காரா மற்றும் சிதல் (புள்ளி மான்) ஆகியவை ஆதிக்கம் செலுத்தும் தாவர உண்ணிகள் ஆகும். கட மான், காட்டுப்பன்றி, குரைக்கும் மான், நான்கு கொம்பு கொண்ட மான் மற்றும் பனை சிவெட் ஆகியவையும் உள்ளன, ஆனால் அரிதாகவே காணப்படுகின்றன.

ஏப்ரல் 2018 இல் செய்யப்பட்ட ஒரு பறவைகள் கணக்கெடுப்பின்படி, கியோனியில் சுமார் 125 வகையான பறவைகள் உள்ளன, இதில் மத்தியப் பிரதேசத்தின் மாநிலப் பறவையான, இந்திய சொர்க்கம் பூச்சி பிடிப்பானும் உள்ளடங்கும். பிளம் தலை கிளிகள், யூரேசிய காலர் புறா, சிரிக்கும் புறா, கஷ்கொட்டை தோள் பெட்ரோனியா, பொதுவான காகம் மற்றும் கருப்பு ட்ரோங்கோ ஆகியவை ஏராளமாகக் காணப்படும் பிற பறவைகள் ஆகும்.

 படக்காட்சியகம் 

 குறிப்புகள் 


பகுப்பு:செஹோர் மாவட்டம்
பகுப்பு:தேவாஸ் மாவட்டம்
பகுப்பு:Coordinates on Wikidata